**KLAIPĖDOS RAJONO savivaldybės taryba**

**SPRENDIMAS**

**DĖL KLAIPĖDOS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. T11-370 „DĖL KLAIPĖDOS RAJONO SAVIVALDYBĖS MERO FONDO SUDARYMO, NAUDOJIMO IR ATSISKAITYMO TVARKOS APRAŠO PATVIRTINIMO“ PAKEITIMO**

2023 m. rugsėjo d. Nr. T11-
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 15 straipsnio 4 dalimi, 25 straipsnio 7 dalimi, 27 straipsnio 2 dalies 19 punktu, n u s p r e n d ž i a:

Pakeisti Klaipėdos rajono savivaldybės mero fondo sudarymo, naudojimo ir atsiskaitymo tvarkos aprašą, patvirtintą Klaipėdos rajono savivaldybės tarybos 2020 m. rugsėjo 24 d. sprendimu Nr. T11-370 „Dėl Klaipėdos rajono savivaldybės mero fondo sudarymo, naudojimo ir atsiskaitymo tvarkos aprašo patvirtinimo“:

1. Pakeisti 3 punktą ir jį išdėstyti taip:

„3. Savivaldybės mero fondo dydis sudaromas vadovaujantis Valstybės duomenų agentūros paskutiniojo paskelbto Lietuvos ūkio vidutinio mėnesinio darbo užmokesčio (toliau – VMDU) dydžiu. Vienam mėnesiui skiriama dviejų VMDU suma.“

1. Pakeisti 12 punktą ir jį išdėstyti taip:

„12. Reprezentacijos reikmėms skirtos išlaidos apmokamos pagal pateiktus faktines išlaidas patvirtinančius finansinės apskaitos dokumentus, atitinkančius Lietuvos Respublikos finansinės apskaitos įstatymo nustatytus reikalavimus, taikomus apskaitos dokumentams.“

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui (Herkaus Manto g. 37, LT-92236, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. MARKAUSKAS

PARENGĖ: I.GAILIUVIENĖ

SUDERINTA:

K. VAINIENĖ

D. BELIOKAITĖ

V. JASAS

T. TUZOVAITĖ-MARKŪNIENĖ

S. KARBAUSKAS

B. MARKAUSKAS

**AIŠKINAMASIS RAŠTAS**

**DĖL TARYBOS SPRENDIMO** „**DĖL KLAIPĖDOS RAJONO SAVIVALDYBĖS TARYBOS 2020 M. RUGSĖJO 24 D. SPRENDIMO NR. T11-370 „DĖL KLAIPĖDOS RAJONO SAVIVALDYBĖS MERO FONDO SUDARYMO, NAUDOJIMO IR ATSISKAITYMO TVARKOS APRAŠO PATVIRTINIMO“ PAKEITIMO**“ **PROJEKTO**

2023-09-14

1. Parengto sprendimo projekto tikslai, uždaviniai (ko šiuo sprendimu norima pasiekti):

Sprendimo projektu siekiama patikslinti Klaipėdos rajono savivaldybės mero fondo sudarymo, naudojimo ir atsiskaitymo tvarkos aprašo 3 ir 12 punktus dėl Valstybės duomenų agentūros prie Lietuvos Respublikos Vyriausybės įsteigimo vietoje Lietuvos statistikos departamento ir Lietuvos Respublikos buhalterinės apskaitos įstatymo pavadinimo pakeitimo į Lietuvos Respublikos finansinės apskaitos įstatymą bei jame pakeistas sąvokas.

2. Kaip šiuo metu yra teisiškai reglamentuojami projekte aptariami klausimai:

Lietuvos Respublikos vietos savivaldos įstatymo 25 straipsnio 7 dalyje nustatyta, kad mero fondas sudaromas ir jo lėšos skiriamos atstovavimo Lietuvoje ir užsienyje išlaidoms apmokėti. Mero fondo dydis nustatomas nedidinant bendrų savivaldybės reprezentacijai skirtų lėšų ir priklauso nuo savivaldybės tarybos narių skaičiaus. Savivaldybės taryba, kurioje yra 27–31 tarybos narys, gali skirti kas mėnesį iki dviejų Lietuvos duomenų agentūros paskutinio paskelbto Lietuvos ūkio vidutinio mėnesinio darbo užmokesčio (VMDU) dydžio sumą.

Lietuvos Respublikos vietos savivaldos įstatymo 27 straipsnio 2 dalies 19 punkte nustatyta, kad savivaldybės meras pagal Savivaldybės tarybos nustatytą tvarką atstovavimo Lietuvoje ir užsienyje išlaidoms apmokėti gali naudoti mero fondo lėšas ir atsiskaityti už jų naudojimą.

3. Kokios siūlomos naujos teisinio reguliavimo nuostatos ir kokių teigiamų rezultatų laukiama:

Naujų teisinio reguliavimo nuostatų nesiūloma. Bus aiškesnė Mero fondo sudarymo ir naudojimo tvarka.

4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:

Neigiamų pasekmių nenumatoma.

5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:

Sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus.

6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:

Keičiamas Klaipėdos rajono savivaldybės tarybos 2020 m. rugsėjo 24 d. sprendimas Nr. T11-370 „Dėl Klaipėdos rajono savivaldybės mero fondo sudarymo, naudojimo ir atsikaitymo tvarkos aprašo patvirtinimo“.

7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne):

Projekto rengimo metu specialistų vertinimai ir išvados negauti.

8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:

Nereikės.

9. Kiti, autoriaus nuomone, reikalingi pagrindimai, skaičiavimai ir paaiškinimai:

Pridedamas Klaipėdos rajono savivaldybės mero fondo sudarymo, naudojimo ir atsikaitymo tvarkos aprašo lyginamasis variantas.

10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:

Iniciatorius ir rengėjas – Biudžeto ir ekonomikos skyrius.

Biudžeto ir ekonomikos skyriaus vedėja Irena Gailiuvienė